
[bookmark: _Hlk210637102]Ministrstvo za kmetijstvo Republike Slovenije, Dunajska 22, 1000 Ljubljana (v nadaljnjem besedilu: ministrstvo) na podlagi 5. člena Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (Uradni list RS, št. 77/23, 19/24, 52/24, 9/25, 55/25, 100/25 – ZKme-2 in 91/26; v nadaljnjem besedilu: uredba o skupnih določbah za izvajanje intervencij) in prvega odstavka 20. člena Uredbe o izvajanju intervencije naložbe v sanacijo in obnovo gozdov po naravnih nesrečah in neugodnih vremenskih razmerah iz strateškega načrta Republike Slovenije za obdobje 2023–2027 (Uradni list RS, št. 14/25, 100/25 – ZKme-2 in 431/26; v nadaljnjem besedilu: uredba) objavlja 

Javni razpis za podintervencijo ureditev gozdnih vlak, potrebnih za izvedbo sanacije gozdov (IRP15.3) 


I.   OSNOVNI PODATKI O JAVNEM RAZPISU 
	Predmet javnega razpisa:
	Predmet Javnega razpisa za podintervencijo ureditev gozdnih vlak, potrebnih za izvedbo sanacije gozdov (IRP15.3) (v nadaljnjem besedilu: javni razpis) je podpora namenjena naložbam v gradnjo, rekonstrukcijo in pripravo gozdnih vlak, potrebnih za izvedbo sanacije gozdov, poškodovanih zaradi požara, slabih vremenskih razmer, ki jih je mogoče enačiti z naravnimi nesrečami in škodljivih organizmov rastlin.

	Shema državne pomoči:
	Sanacija gozdov SN 23-27– vodi se pod identifikacijsko številko SA.118304.

	Razpisana sredstva:

	Višina razpisanih nepovratnih sredstev znaša 500.000 eurov.

	
	Sredstva se zagotovijo iz proračunskih postavk ministrstva, in sicer:
· 169.500 eurov iz proračunske postavke 221064 Skupni strateški načrt 2023-2027 – EKSRP – EU udeležba
· 330.500 eurov iz proračunske postavke 221065 Skupni strateški načrt 2023-2027 – EKSRP – slovenska udeležba. 

Delež sredstev iz Evropskega kmetijskega sklada za razvoj podeželja znaša 33,9 odstotkov, delež sredstev iz proračuna Republike Slovenije znaša 66,1 odstotkov.

	Vrsta javnega razpisa:
	ODPRTI 

	Cilji intervencije:
	Lastnikom gozdov želimo omogočiti gradnjo, rekonstrukcijo in pripravo gozdnih vlak, potrebnih za izvedbo sanacije gozdov, poškodovanih zaradi požara, slabih vremenskih razmer, ki jih je mogoče enačiti z naravnimi nesrečami in škodljivih organizmov rastlin.
Podintervencija prispeva k specifičnemu cilju: SO4  prispevanje k blažitvi podnebnih sprememb in prilagajanju nanje, vključno z zmanjšanjem emisij toplogrednih plinov in povečanjem sekvestracije ogljika, ter spodbujanje trajnostne energije; skupnemu kazalniku učinka: O.23. Število neproduktivnih naložbenih operacij ali enot zunaj kmetij, ki prejemajo podporo ter obravnava potrebi: P16 Obnovitev gozda po naravnih nesrečah in neugodnih vremenskih razmerah in P38 Protipožarno varstvo v gozdovih.


	Obdobje vlaganja vloge na javni razpis:
Začetek vnosa vloge in zaključek javnega razpisa
	Javni razpis začne veljati naslednji dan po objavi na osrednjem spletnem mestu državne uprave.
 
Vnos vloge v elektronski sistem poteka od 24. avgusta 2026 do datuma zaprtja javnega razpisa, objavljenega na osrednjem spletnem mestu državne uprave. 


	Obdobje upravičenosti stroškov:
	V skladu z drugim odstavkom 17. člena uredbe so do podpore upravičeni stroški naložb nastali zaradi odprave škode po podlubnikih in neurju po 15. maju 2023 do vložitve vloge in požaru Goriški Kras po 15. juliju 2022 do vložitve vloge.


	Informacije o javnem razpisu:
	Informacije o javnem razpisu so dostopne na naslednji povezavi:
https://www.gov.si/zbirke/projekti-in-programi/skupna-kmetijska-politika/javni-razpisi.





II. PREDMET IN NAMEN PODPORE

Podpora je v skladu s 15. členom uredbe namenjena ureditvi gozdnih vlak, potrebnih za izvedbo sanacije gozdov, poškodovanih zaradi požara, slabih vremenskih razmer, ki jih je mogoče enačiti z naravnimi nesrečami in škodljivih organizmov rastlin.

III. VLAGATELJI IN UPRAVIČENCI

Vlagatelji in upravičenci so določeni v 16. členu uredbe.

IV. POGOJI ZA DODELITEV PODPORE 

1. Pogoji za dodelitev podpore so določeni v 1. do 4. točki prvega odstavka, tretjem in četrtem odstavku 9. člena, 1. do  5. točki prvega odstavka 12. člena uredbe o skupnih določbah za izvajanje intervencij in 18. členu uredbe.
2. V skladu z 8. točko prvega odstavka 18. člena uredbe so do podpore upravičene ureditve gozdnih vlak iz II. poglavja javnega razpisa, samo na območju, določenem v prilogi 1 javnega razpisa.

V. UPRAVIČENI IN NEUPRAVIČENI STROŠKI 

1. V skladu s prvim in četrtim odstavkom 17. člena uredbe so do podpore upravičeni:
· stroški gradnje, rekonstrukcije ali priprave gozdne vlake in pripadajoče opreme;
· splošni stroški v okviru naložbe iz uredbe o skupnih določbah za izvajanje intervencij, ki ne presegajo 10 % upravičenih stroškov naložbe;
· davek na dodano vrednost (v nadaljnjem besedilu: DDV), če se podpora nanaša na nabave blaga ali storitve, ki jih bo upravičenec uporabil za namene dejavnosti in transakcij, v zvezi s katerimi se v skladu z zakonom, ki ureja DDV ne šteje za davčnega zavezanca, ali za namene dejavnosti in transakcij, ki so v skladu z zakonom, ki ureja DDV oproščene plačila DDV brez pravice do odbitka DDV.
2. Upravičeni stroški iz prejšnje točke so stroški, nastali zaradi odprave škode po podlubnikih in neurju po 15. maju 2023 in požaru Goriški Kras po 15. juliju 2022, potrjenih v skladu s petim odstavkom 43. člena 2022/2472/EU.
3. Priznane vrednosti na enoto za posamezna dela, ki so določene v Katalogu stroškov iz Pravilnika o katalogu stroškov in njihovih vrednostih na enoto (Uradni list RS, št. 34/24, 95/24, 87/25 in 100/25 – ZKme-2) so:

	Šifra stroška
	Vrsta poenostavljenih stroškov 
	Enota
	Vrednost v EUR/enoto

	5.1.2
	Gozdne vlake 

	5.1.2.1
	Gradnja gozdne vlake, več kot 50 % izkopa v 5. in 6. kategoriji zemljin
	tm
	16,00

	5.1.2.2
	Gradnja gozdne vlake, 50 % ali manj izkopa v 5. in 6. kategoriji zemljin
	tm
	11,00

	5.1.2.3
	Rekonstrukcija gozdne vlake
	tm
	8,00

	5.1.2.4
	Priprava gozdne vlake
	tm
	7,00



4. Podpora se ne dodeli za stroške, določene v tretjem odstavku 17. člena uredbe.

VI. OBVEZNOSTI UPRAVIČENCA 

Obveznosti upravičenca so določene v prvem in petem odstavku 22. člena uredbe.

VII. VLAGANJE VLOG 

1. Vlaganje vloge na javni razpis, obravnava vloge in postopek za dodelitev sredstev so določeni v 5., 6. in 7. členu uredbe o skupnih določbah za izvajanje intervencij ter 20. členu uredbe.
2. Vlagatelj lahko na javni razpis vloži več vlog.

VII. FINANČNE DOLOČBE

Podpora se dodeli kot vrednost na enoto v obliki nepovratne pomoči v skladu z 19. členom uredbe.

VII. OBJAVA PODATKOV O UPRAVIČENCIH

Objava podatkov o upravičencih, ki so prejeli sredstva, je določena v 8. členu uredbe o skupnih določbah za izvajanje intervencij. 

VIII. VARSTVO OSEBNIH PODATKOV 

V skladu s 13. in 14. členom Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov, UL L št. 119 z dne 4. 5. 2016, str. 1) so informacije za posameznike, katerih osebne podatke bo obdelovala Agencija Republike Slovenije za kmetijske trge in razvoj podeželja, objavljene na spletni strani agencije.








IX. KONTROLNI SISTEM IN UPRAVNE SANKCIJE TER VIŠJA SILA IN IZJEMNE OKOLIŠČINE

1. Sistem kontrole je določen v VIII. poglavju uredbe o skupnih določbah za izvajanje intervencij.
2. Upravne sankcije so določene v 33. členu uredbe o skupnih določbah za izvajanje intervenciji in tretjemu odstavku 25. členu uredbe. 
3. Primeri višje sile ali izjemnih okoliščin so določene v 34. členu uredbe o skupnih določbah za izvajanje intervencij.
	
	

	
	

	Mojca Erjavec

	državna sekretarka

p. p. št. 1002-29/2026/11
z dne 15. 7. 2025

